## Ministru kabineta rīkojuma projekta „Par pamatbudžeta programmas „Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | 1. Saskaņā ar Imigrācijas likuma 23.panta astotajā daļā noteikto ārzemnieku iemaksāto līdzekļu izmantošanas mērķus nosaka gadskārtējā valsts budžeta likumā.
2. Ārzemnieku iemaksāto līdzekļu izmantošanas mērķi 2016.gadā ir noteikti likuma “Par valsts budžetu 2016.gadam” 49.pantā.
3. Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība noteikta Ministru kabineta 2015.gada 9.jūnija noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”.
4. Ar Ministru kabineta 2013.gada 1.oktobra sēdes protokollēmumu “Par demogrāfijas atbalsta pasākumiem 2014.gadā” (prot. Nr.51, 50.§) tika noteikts uzdevums Finanšu ministrijai sadarbībā ar Ekonomikas ministriju divu nedēļu laikā sagatavot informatīvo ziņojumu par atbalstu jaunajām ģimenēm pirmās iemaksas veikšanai par hipotekāro kredītu pirmā mājokļa iegādei, iekļaujot tajā arī detalizētu valsts atbalsta programmas projekta raksturojumu, kā arī priekšlikumu par programmas finansēšanas mehānismu, finansējuma avotiem un uzsākšanas laiku. Izpildot šo uzdevumu, tika sagatavoti un Ministru kabineta 2014.gada 5.augustā apstiprināti noteikumi Nr.443 “Noteikumi par valsts palīdzību dzīvojamās telpas iegādei vai būvniecībai”, kas paredz valsts palīdzības sniegšanu mājokļa iegādei ģimenēm ar bērniem.
5. Mājokļa pieejamības palielināšana un atbalsta programmas nodrošināšana mājoklim jaunajām ģimenēm un ģimenēm, kurās audzina bērnus, ir viens no deklarācijā par Māra Kučinska vadītā Ministru kabineta iecerēto darbību plānotajiem pasākumiem.
6. Vērstpapīru – īpašam mērķim noteiktu bezprocentu valsts vērtspapīru emitēšana noteiktaImigrācijas likuma 23.panta pirmās daļas 31.punktā un šī likuma norma stājas spēkā 2015.gada 1.janvārī.
7. Saskaņā ar likuma “Par valsts budžetu 2016.gadam” 49.panta pirmajā daļu ārzemnieku iemaksātos līdzekļus var izmantot sistēmas administrēšanas izmaksu segšanai.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1.** Saskaņā ar Ministru kabineta 2014.gada 5.augusta noteikumiem Nr.443 “Noteikumi par valsts palīdzību dzīvojamās telpas iegādei vai būvniecībai”, kas nosaka kārtību, kādā valsts sniedz palīdzību mājokļa iegādei vai būvniecībai ģimenēm ar bērniem, tiek īstenota Pirmā mājokļa programma. Pirmā mājokļa programmas finansēšanai līdz šim kopumā tika novirzīti 2,67 milj. *euro*, kas ar multiplikatoru 4 dod iespēju finansēt galvojumus 10,67 milj. *euro* apmērā.Saskaņā ar Ministru kabineta 2015.gada 9.jūnija noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” noteikto kārtību 2015.gadā Ministru kabinets, pamatojoties uz likuma “Par valsts budžetu 2015.gadam” 46.pantā noteiktajiem mērķiem, ar Ministru kabineta rīkojumiem (2015.gada 2.februāra rīkojums Nr.54, 2015.gada 8.oktobra rīkojums Nr.617, 2015.gada 8.decembra rīkojums Nr.772 ) kopumā Pirmā mājokļa programmas īstenošanai novirzīja 2,33 milj. *euro* no pamatbudžeta programmā “Ekonomikas attīstības programma” ieskaitītajiem līdzekļiem.Galvojumu izsniegšanas tempi kopš Pirmā mājokļa programmas īstenošanas uzsākšanas pirmajiem mēnešiem ir strauji pieauguši – tā, piemēram, 2015.gada decembrī tika piešķirti 200 mājokļu galvojumi par 1,231 milj. *euro*. Kopumā 2015.gadā Pirmā mājokļa programmas ietvaros tika piešķirti 1274 galvojumi par kopējo summu 7,93 milj. *euro*. Savukārt līdz 2016.gada 26.februārim, sākot no Pirmā mājokļa programmas uzsākšanas brīža, ir piešķirti 1637 galvojumi par 10,13 milj. *euro*. Pēc akciju sabiedrības “Attīstības finanšu institūcija Altum”  sniegtās informācijas ar šobrīd pieejamo finansējumu Pirmā mājokļa programmas ietvaros iespējams vēl piešķirt galvojumus 540 tūkst. *euro* apmērā (aptuveni 85 galvojumi). Pamatojoties uz mājokļu galvojumu piešķiršanas dinamiku nedēļu griezumā, prognozējams, ka programmas īstenošanai pieejamais finansējums tiks pilnībā apgūts 2016.gada marta pirmajā dekādē. Pie konservatīva turpmākās izaugsmes scenārija laika periodā no 2016.gada marta līdz decembrim piešķirto mājokļu galvojumu apjoms vidēji mēnesī var sasniegt 1,2 milj. *euro* (programmai kopā kopš tās sākuma sasniedzot 11,7 milj. *euro*). Tādējādi Pirmā mājokļa programmas darbības turpmākai nodrošināšanai 2016.gadā vidēji mēnesī nepieciešams finansējums 0,3 milj. *euro* apjomā, kas ļaus piešķirt līdz 200 galvojumiem mēnesī.Pamatojoties uz augstāk minēto, papildus nepieciešamais finansējums, lai nodrošinātu Pirmā mājokļa programmas īstenošanu līdz 2016.gada beigām ir 2,9 milj. *euro*. **2.** Imigrācijas likuma 23.panta pirmās daļas 31.punktā ir noteikta īpašam mērķim noteiktu bezprocentu valsts vērtspapīru emitēšana, par kuru iegādi ir iespējams saņemt termiņuzturēšanās atļauju. Šī likuma norma stājas spēkā 2015.gada 1.janvārī. Ministru kabineta 2014.gada 6.maija noteikumu Nr.237 “Valsts vērtspapīru izlaišanas noteikumi” 26.1 punkts paredz, ka bezprocentu obligāciju emisiju nodrošināšanā sadarbojas Pilsonības un migrācijas lietu pārvalde, akciju sabiedrība “Latvijas Centrālais depozitārijs” un Valsts kase. Lai nodrošinātu minēto funkciju, Valsts kasei nepieciešams finansējums 46 800 *euro* apjomā, ar kuru tiks segti izdevumi, kas saistīti ar samaksas veikšanu akciju sabiedrībai „Latvijas Centrālais depozitārijs” par īpašam mērķim noteikto bezprocentu obligāciju uzskaites un norēķinu nodrošināšanu.**3.**Saskaņā arImigrācijas likuma 22.panta trešo daļu uzturēšanās atļauju reģistrēšanu veic Pilsonības un migrācijas lietu pārvalde. Lai operatīvi iegūtu statistikas datus par Latvijas tautsaimniecībā veiktajām investīcijām, kuru ieguldītājiem ir izsniegtas termiņuzturēšanās atļaujas, ir nepieciešams pilnveidot Vienotās migrācijas informācijas sistēmas Uzturēšanās atļauju apakšsistēmu (turpmāk – UAT), par 23 parametriem palielinot tajā ievadāmās informācijas apjomu, kā arī jāpilnveido datu noliktavas atskaišu sistēma, nodrošinot atskaišu sagatavošanu. Pilnveidojot UAT, tiks nodrošināta iespēja UAT lietotājiem tiešsaistē veidot nepieciešamās atskaites. **4.** Drošības policijai, kura saskaņā ar Imigrācijas likuma 1.panta pirmās daļas 5.1punktu ir kompetentā valsts iestāde, kurai ir pienākums sniegt informāciju, kas ir par pamatu tam, lai ārzemniekam aizliegtu/atļautu ieceļot vai uzturēties Latvijas Republikā. Lai nodrošinātu minēto funkciju, ir nepieciešams segt izdevumus, kas saistīti ar Drošības policijas kapacitātes stiprināšanu.Pamatbudžeta programmas “Ekonomikas attīstības programma” līdzekļu ieņēmumu tiesiskais pamatojums: 2014.gada 1.septembrī stājas spēkā grozījumi Imigrācijas likumā nosakot, ka ieņēmumi no termiņuzturēšanās atļaujām saistībā ar ieguldījumiem nekustamajā īpašumā, kredītiestāžu subordinētajā kapitālā vai iegādājoties valsts bezprocentu vērtspapīrus tiek ieskaiti valsts pamatbudžeta programmai “Ekonomikas attīstības programma”. Saskaņā ar Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” 73.22.apakšpunktu šo noteikumu 73.1punktā minēto maksājumu atmaksā ārzemniekam pēc viņa pieprasījuma, ja pieprasījums iesniegts ne vēlāk kā četru mēnešu laikā pēc lēmuma par termiņuzturēšanās atļaujas piešķiršanu spēkā stāšanās, un ārzemnieks šajā laika periodā nav saņēmis termiņuzturēšanās atļauju.Ministru kabineta 2015.gada 9.jūnija noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” 3.punkts nosaka, ka Ekonomikas ministrija atbilstoši gadskārtējā valsts budžeta likumā noteiktajiem mērķiem, izvērtējot budžeta programmā pieejamo finanšu līdzekļu apmēru, iesniedz Ministru kabinetā rīkojuma projektu par valsts pamatbudžeta programmas “Ekonomikas attīstības programma” finanšu līdzekļu sadalījumu.Ministru kabineta rīkojuma projektā “Par pamatbudžeta programmas “Ekonomikas attīstības programma” finanšu līdzekļu izmantošanu” (turpmāk – Rīkojuma projekts) paredzētā ārzemnieku iemaksāto līdzekļu sadale atbilst likuma “Par valsts budžetu 2016.gadam” 49.pantā noteiktajiem mērķiem, novirzot Pirmā mājokļa programmas īstenošanai 859 385 milj. e*uro* un sistēmas administrēšanas izmaksu segšanai – 498 636 *euro*. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju, Finanšu ministriju, akciju sabiedrību “Latvijas Centrālais depozitārijs”, Pilsonības un migrācijas lietu pārvaldi un Drošības policiju, akciju sabiedrību “Attīstības finanšu institūcija Altum”, Pirmā mājokļa programmas īstenošanā iesaistītājām sešām komercbankām un ģimenēm, kuras vēlas saņemt galvojumu mājokļa iegādei.  |
| 2. | Tiesiskā regulējuma ietekme uz tautsaimniecību un administratīvo slogu | Pirmā mājokļa programmas īstenošana turpinās nodrošināt valsts atbalstu ģimenēm ar nepilngadīgiem bērniem, sniedzot galvojumus dzīvojamās telpas iegādei vai būvniecībai, atbilstoši Ministru kabineta noteiktai kārtībai.Saskaņā ar Imigrācijas likumā noteikto tiks īstenots Drošības policijai deleģētais uzdevums – nodrošināt Latvijas Republikas drošību apdraudošu personu ieceļošanu.Ar īpašam mērķim noteiktu bezprocentu vērtspapīruieviešanu tiks nodrošināta iespēja valstij uz laiku, kas nepārsniedz piecus gadus, aizņemties finanšu līdzekļus bez procentiem, ko izmantot kopējās finansēšanas nepieciešamības segšanai. Nodrošinot iespēju Pilsonības un migrācijas lietu pārvaldei ar Valsts kasi un akciju sabiedrību “Latvijas Centrālais depozitārijs” veikt informācijas apriti vienotā informācijas sistēmā tiks nodrošināts mazāks administratīvais slogs iesaistītajām institūcijām un ārzemniekiem, kuri vēlēsies saņemt termiņuzturēšanās atļaujas, iegādājoties valsts bezprocentu vērtspapīrus.Pilnveidojot Pilsonības un migrācijas lietu pārvaldes administrēto Uzturēšanās atļauju reģistru, izstrādājot papildu funkcionalitātes, turpmāk Pilsonības un migrācijas lietu pārvaldei un Ekonomikas ministrija tiks atvieglots un paātrināts darbs ar datu apstrādi un to analīzi, savukārt, ārzemniekiem, kuri ir termiņuzturēšanās atļauju pietecēji un saņēmēji, būs iespēja izmantot e-pakalpojumus. |
| 3. | Administratīvo izmaksu monetārs novērtējums | Tiesību aktā paredzētās rīcības tiks īstenotas valstspamatbudžeta programmā “Ekonomikas attīstības programma” iemaksāto līdzekļu ietvaros. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Valsts kases elektrisko pakalpojumu portālā pieejamo informāciju līdz 2015.gada 31.decembra dienas beigām valsts pamatbudžeta programmā “Ekonomikas attīstības programma” naudas līdzekļu atlikums bija 1 398 296,48 *euro*. Savukārt no 2016.gada 1.janvāra līdz 28.februārim valsts pamatbudžeta programmā “Ekonomikas attīstības programma” ir veiktas iemaksas 340 825 *euro* apmērā. Lai atbilstoši Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” 73.21. un 73.22.apakšpunktam veiktu atmaksu (ja atmaksa būs nepieciešama), jārezervē finanšu līdzekļi 114 150 *euro* apmērā (informācija sagatavota 2016.gada 1.martā). Līdz ar to no naudas līdzekļu atlikuma uz 2015.gada 31.decembra dienas beigām finanšu līdzekļi 1 358 021,48 *euro* apmērā ir uzskatāmi par neatmaksājamiem no valsts budžeta.Saskaņā ar likuma “Par valsts budžetu 2016.gadam” 49.pantā noteikto Rīkojuma projektā tiek noteikts, ka:1. summa 859 385 *euro* apjomā ir novirzāma Pirmā mājokļa programmas finansēšanai. Saskaņā ar Ministru kabineta 2014.gada 5.augusta noteikumu Nr.443 “Noteikumi par valsts palīdzību dzīvojamās telpas iegādei vai būvniecībai” 3.punktā norādīto galvojumus programmas ietvaros izsniedz un administrē akciju sabiedrība “Attīstības finanšu institūcija Altum”;
2. Pilsonības un migrācijas lietu pārvaldei nepieciešams finansējums UAT pilnveidošanai 230 836 *euro* apmērā (pamatkapitāla veidošana; izdevumu ekonomiskās klasifikācijas kods 5000) šādu pasākumu īstenošanai:
* funkcionalitātes izveidošana, lai nodrošinātu dokumentu skenēšanu Uzturēšanās atļauju nodaļā un to pievienošanu Uzturēšanās atļauju apakšsistēmā un Elektroniski digitālajā arhīvā:

20 dienas x 369 *euro* = 7 380 *euro* + PVN 21% = 8 930 *euro*;* E–pakalpojuma pielāgošana statusa atsekošanai pašam sniedzējam un uzaicinātājam:

12 dienas x 369 *euro* = 4 428 *euro* + PVN 21% = 5 358 *euro*;* E–pakalpojuma pielāgošana pirmreizējai uzturēšanās atļauju anketu iesniegšanai un atkārtotai reģistrācijai un apmaksai (aprēķins izmantojot UAT datus, Valsts kases integrācija):

130 dienas x 369 *euro* = 47 970 *euro* + PVN 21% = 58 044 *euro*;* pieraksta (apkalpošanas laika rezervācija) sistēmas izveide:
1. dienas x 369 *euro* = 18 450 *euro* + PVN 21% = 22 325 *euro*;
* E-pakalpojumu izveide lēmuma lejuplādēšanai vai nosūtīšanai (e-zīmogošana, pašam pieprasītājam, uzaicinātājam):
1. dienas x 369 *euro* = 29 520 *euro* + PVN 21% = 35 719 *euro*;
* saskarnes izveide kontrolei ar Valsts vienoto datorizēto zemesgrāmatu, Valsts ieņēmumu dienestu un pašvaldībām (NĪN):

 75 dienas x 369 *euro* = 27 675 *euro* + PVN 21% = 33 487 *euro*;* atskaišu datu bāzes izveide:

 150 dienas x 369 *euro* = 55 350 *euro* + PVN 21% = 66 973 *euro*;1. akciju sabiedrības „Latvijas Centrālais depozitārijs” noteiktā maksa par īpašam mērķim noteikto bezprocentu obligāciju uzskaites un norēķinu nodrošināšanu ir 46 800 *euro*;
2. Drošības policijai, lai segtu izdevumus, kas saistīti ar Drošības policijas kapacitātes stiprināšanu (informācija klasificēta), ir 221 000 *euro* (Preces un pakalpojumi); budžeta programma 09.00.00 „Drošības policijas darbība”, EKK 2271).

Paredzētais apropriācijas palielinājums izdevumiem Iekšlietu ministrijas un Finanšu ministrijas budžetos tiek segts no Ekonomikas ministrijai citu pašu ieņēmumu (maksājumi, kurus veic ārzemnieks, piesakoties termiņuzturēšanās atļaujas izsniegšanai) naudas līdzekļu atlikuma uz 2016.gada 1.janvāri. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam ietekme uz valsts budžetu un pašvaldību budžetiem nav, jo finanšu līdzekļi ir noteikti likuma “Par valsts budžetu 2016.gadam” pamatbudžeta programmā “Ekonomikas attīstības programma”.Plānotie izdevumi pa pasākumiem budžeta programmas/apakšprogrammas ietvaros var tikt precizēti atbilstoši veiktajam iepirkumam un faktiskajai situācijai. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Iekšlietu ministrija, Finanšu ministrija, Valsts kase, Drošības policija, akciju sabiedrība “Attīstības finanšu institūcija Altum” . |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

 *Anotācijas IV, V un VI sadaļa – projekts šo jomu neskar.*

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra

pienākumu izpildītājs,

valsts sekretāra vietnieks R.Aleksejenko

01.03.2016. 15:10

2155

A.Krūze 67013127

Arta.Kruze@em.gov.lv

D.Vītola, 67013041

Dace.Vitola@em.gov.lv